Bamike Olawunmi

Bamike Olawunmi, tí ọ̀pọ̀ ènìyàn mọ̀ sí Bambam jẹ́ òṣèrébìnrin, ọmọ orílẹ̀-èdè Nàìjíríà. Òun ni ìyàwó òṣèrẹ́kùnrin kan tí orúkọ rẹ̀ ń jẹ́ Tope Adenibuyan. Ó gbajúmọ̀ fún ìkópa rẹ̀ nínú àwọn fíìmù bí i Inspector K, Backup Wife àti Foreigner's God.

 Ìbẹ̀rẹ̀pẹ̀pẹ̀ ayé àti ètò ẹ̀kọ́ rẹ̀ 
Bambam ní àkọ́bí nínú ìdílé kan tí ìyá jé nọ́ọ̀sì tó ti fẹ̀yìntí, tí bàbá sì jẹ́ òsìṣẹ́ ìjọba. Ó ti gbé pẹ̀lú bàbá rẹ̀ ní America, France àti United Kingdom nítorí iṣẹ́ bàbá náà. Bambam gba ìwẹ́-ẹ̀rí ẹ̀kọ́ alákọ̀ọ́bẹ̀rẹ̀ ní Nigerian Navy Primary School, Apapa. Ó sì gba ìwé-ẹ̀rí ẹ̀kọ́ tó tẹ̀le ní La Folie St. James, Paris, France, àti oyè B.A ní The Bells University, Ọ̀tà.

 Iṣẹ́ rẹ̀ gẹ́gẹ́ bí i òṣèré 
Bambam bẹ̀rẹ̀ iṣẹ́ fíìmù ṣíṣe ní ọdún 2017 nígbà tí ó ṣì jẹ́ akẹ́kọ̀ọ́ ní Royal Arts Academy. Láti ìgbà náà ni ó ti ń kópa nínú ọ̀pọ̀lọpọ̀ fíìmù bí i Inspector K’, ‘Backup Wife àti Foreigner's God.

 Ìgbésí ayé ara ẹni 
Bambam fẹ́ Tope Adenibuyan, èyí tí í ṣe akẹgbé rẹ̀ nínú ètò Big Brother Naija. Ìgbéyàwò ní ìlànà ìbílẹ̀ wáyé ní ọjọ́ keje oṣù kẹsàn-án ọdún 2019 ní Ìpínlẹ̀ Ògùn, wọ́n sì ṣe ìgbéyàwò ní ìlànà òyìnbó ní ìlú Dubai, UAE ní ọjọ́ kẹrìndínlógún oṣù kọkànlá ọdún 2019. Bambam àti ọkọ rẹ̀ jìjọ ní ọmọ méjì.

 Àwọn ìtọ́kasí